към елементите, описани в съображения 28—50, в оценката си Комисията взе предвид и следните твърдения на AETMD в контекста на настоящата свързана с възобновяването процедура:
 i)
 манипулиране на цените при закупуване на суровини от RK и AgriFresh от общи доставчици, при което RK е плащало по-ниска от пазарната цена, за да намали изкуствено производствените си разходи и нормалната стойност, докато AgriFresh е плащало на същия доставчик цена, която е по-висока от пазарната; и
 ii)
 закупуването от страна на RK на бейби царевица от AgriFresh може да не е извършвано по пазарни цени, тъй като между дружествата може да има компенсаторно споразумение.
 (28)
 Комисията установи, че най-често използваните от страна на RK суровини са консервни кутии, капаци и зелена царевица. Тъй като консервните кутии и капаците не се използват за пресните продукти, продавани от AgriFresh, Комисията преразгледа отчетите на доставчиците на зелена царевица на RK. Комисията установи, че е имало голям брой различни доставчици на RK със сравними средни цени и че по време на РПРП не е имало продажби на зелена царевица от Agriresh за RK.
 (29)
 Освен това Комисията установи, че извършените от RK покупки на бейби царевица от AgriFresh не са били отнесени към производствените разходи на RK за продукта, предмет на прегледа (16), тъй като бейби царевицата не е суровина за продукта, предмет на прегледа.
 2.3.1. Agripure Holdings Public Co. Ltd (Agripure)
 Такса за управление
 (30)
 По време на РПРП Agripure е начислявало на RK значителна такса за управление. Тази такса не е била начислявана на други дружества от групата. Размерът на таксата е променян периодично, за да се покрият всички разходи на Agripure и то да реализира печалба. Услугите, предоставяни от Agripure по договор, са включвали съвети във връзка с управлението, стратегията, организацията, вътрешния контрол и финансите. Комисията бе информирана, че таксата обхваща и маркетинговите дейности, които са извършвани от служителите на Agripure почти изключително в полза на RK.
 (31)
 Някои отдели на Agripure обаче са предоставяли видове услуги, които биха били от полза и за други дружества от групата, а именно AgriFresh и SCP. Поради това Комисията установи, че в своите отчети RK не е занижило таксата за управление, заплащана от RK на Agripure по време на РПРП.
 Вътрешногрупов заем от Agripure за RK
 (32)
 Agripure е отпуснало краткосрочен заем за RK при лихвен процент между 4 % и 6 % годишно, който е погасен от RK в рамките на около 40 дни. Бе счетено, че лихвеният процент е в съответствие със справедливите пазарни условия между независими страни, тъй като е сравним с лихвения процент по други краткосрочни заеми, отпуснати от несвързани финансови институции (като лихвения процент също варира между 4 % и 6 % годишно). Предвид много краткия срок на заема действителните разходи за лихви, направени от RK по време на разследвания период в рамките на прегледа, не са били съществени.
 2.3.2. Sweet Corn Products Co. Ltd., Канчанабури, Тайланд
 (33)
 Оперативните дейности на SCP се извършват на същия обект като RK, въпреки че седалището му е разположено няколко километра по-далеч.
 (34)
 Бе установено, че